stanford-oval/wikipedia huggingface dataset:
MODY 2
מקור המחלה

מקור המחלה הוא מוטציה גנטית בגלוקו-קינאז הנמצא בתאי בטא שבלבלב. גלוקו-קינאז הוא אנזים שתפקידו להפוך את הגלוקוז שבדם לגלוקוז-6-פוספט אשר זמין לתהליכים תוך תאיים. כמו כן, לגלוקו-קינאז תפקיד חשוב בוויסות מטבוליזם הפחמימה: הוא משמש גלאי גלוקוז ומעורר את פעילות המטבוליזם כתגובה לעליה או צניחת רמת הגלוקוז.
גלוקו-קינאז מהווה חיישן גלוקוז לתאי הבטא. כאשר הוא נפגע, נפגעת כאמור גם ההמרה של הגלוקוז לגלוקוז-6-פוספט, וכתוצאה מכך הגלוקו-קינאז אינו מרגיש ברמות הסוכר הגבוהות. יש צורך בריכוז גבוה יותר של גלוקוז על מנת להפריש את אותה רמת אינסולין מתאי הלבלב, ורמת הסוכר בדם עולה. אצל אדם בריא, גלוקו-קינאז מעורר הפרשת אינסולין כשהגלוקוז עולה על 90 מ"ג/ד"ל. ב־MODY2 מוטציות בגן גורמות למולקולת גלוקו-קינאז להיות רגישה פחות לרמות העולות של הגלוקוז. יש לתאי בטא את היכולת להפריש אינסולין, אבל הם עושים זאת רק מעל סף גבוה של סוכר בדם (בדרך כלל 126-144 מ"ג/ד"ל). מצב זה מייצר היפרגליקמיה כרונית, מתונה, שהיא בדרך כלל ללא תסמינים ותופעות לוואי.
יש לציין שהמחקר בתחום סכרות נדירות אלו עודנו באיבו, וקשה למצוא מחקרים וסטטיסטיקות מקיפות וסופיות.
טיפול

רמת ההיפרגליקמיה ב-MODY2 בדרך כלל אינה מחמירה עם הגיל באופן דרמטי כמו בסוכרת רגילה, וסיבוכים לטווח ארוך הם נדירים. בילדים ובמבוגרים בריאים, ניתן למנוע היפרגליקמיה על ידי תזונה בריאה ופעילות גופנית. פעילות גופנית קבועה היא הגורם המשמעותי ביותר במניעת הסתבכות המחלה. עם זאת, כאשר החולים נכנסים לגילאי 50 ו-60, לפעמים אין בכך די באלה כדי לשלוט בהיפרגליקמיה. במקרים אלה, תרופות רבות עבור סוכרת מסוג 2 אינן יעילות, משום שהם מתמודדות עם עמידות הגוף לאינסולין, ו־MODY2 אינו גורם כלל עמידות לאינסולין. תרופות אחרות (כמו Repaglinide ועוד) יכולות לעזור לגוף לווסת את רמת הגלוקוז על ידי גירוי הלבלב לשחרר אינסולין לפני ארוחות.
MP3+G

MP3+G הוא פורמט קובץ של שירי קריוקי שנוצר במטרה שאפשר יהיה לנגן על גבי מחשבים אישיים בקלות ובזריזות קובצי אודיו מסוג MP3 בשילוב תצוגה של מידע גרפי בסיסי (כגון מילות שירים) מסוג CD+G.
הפורמט משלב שימוש בקובצי אודיו בפורמט MP3 בתוספת קובץ CD+G גולמי המכיל מידע גרפי בסיסי. כל שיר בפורמט MP3+G מורכב בפועל משני קבצים דיגיטליים שונים בעלי שם קובץ זהה וסיומת קובץ שונה - קובץ MP3 וקובץ CDG. גודלם הקטן של קובצי MP3 ואיכות השמע הגבוהה יחסית שלהם הפכה ברבות השנים את השימוש בשירי קריוקי בפורמט MP3+G לנפוץ בהרבה מאשר שירי קריוקי בתקליטורי CD+G וזאת משום שקובץ של שיר בפורמט זה תופסים בסביבות שמינית משטח האחסון אשר אותו השיר היה תופס על גבי תקליטור CD+G סטנדרטי.
את קובצי ה-CD+G עם מילות השירים ניתן לייצר באמצעות תוכנות עריכה מיוחדות המאפשרות למשתמשים בהם ליצור אלמנטים גרפיים שונים, ובהם תצוגה של מילות השירים, על מנת שאלו ינוגנו במקביל לנגינת קובץ MP3 מסוים.
התוכנה WinCDG, אשר הייתה התוכנה הראשונה שמסוגלת לנגן קבצים בפורמט MP3+G, פורסמה לראשונה בינואר 1998. על אף שבתחילה התוכנות שמנגנות פורמט זה פעלו רק במידה שבאותה המחיצה היו מאוחסנים גם קובץ ה-MP3 וגם קובץ ה-CDG, לאורך השנים רוב התוכנות אשר מסוגלות לנגן פורמט זה תוכנתו באופן בו הם מסוגלות לקרוא קובצי ZIP בודדים המכילים הן את קובץ ה-MP3 של השיר והן את קובץ ה-CDG של השיר בצורה דחוסה.
כמו כן, ישנן גם תוכנות מחשב שונות המאפשרות לצרוב שירי קריוקי בפורמט MP3+G על גבי תקליטור CD+G (בסביבות 15-20 שירים על גבי כל תקליטור) על מנת להפעילו במכונות הקריוקי הסטנדטיות.
זהו אחד הפורמטים הנפוצים ביותר לנגינת שירי קריוקי במחשב האישי.
ראו גם

CD+G
קריוקי
הערות שוליים

↑  History of MP3+G
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
MOSE

| --- | --- |

 מידע כללי
 סוג:  מחסום שטפון, מיזם 
 מיקום:  עיר מטרופוליטנית ונציה 
 מדינה:  איטליה 
 בעלים:  Ministry of Sustainable Infrastructure and Mobility 
 קואורדינטות:  45°25′54″N 12°24′31″E﻿ / ﻿45.4318°N 12.408569444444°E﻿ / 45.4318; 12.408569444444
 www.mosevenezia.eu
 he
 
תצלום אוויר משנת 2012 של מפרץ לידו ושל אתרי העבודה בהם הוקם MOSE
שיטפונות אקווה אלטה בפיאצה סן מרקו. אירוע שכיח יותר ויותר שגורם נזק ניכר והביא את הרשויות לתמוך בפרויקטים כמו MOSE
MOSE (באיטלקית: MOdulo Sperimentale Elettromeccanico, Experimental Electromechanical Module, ראשי תיבות של "מודול אלקטרו-מכני נסיוני") הוא פרויקט עתיר תקציב שנועד להגן על ונציה, איטליה, ועל הלגונה הוונציאנית מהצפות. הוא החל לפעול בשנת 2021 ומאז הוא מופעל באופן תדיר למניעת הצפות בעיר.
תיאור הפרויקט

שמו של הפרויקט מרמז על קריעת ים סוף, שכן Mosè באיטלקית הוא משה.
זוהי מערכת משולבת הבנויה משורות של 78 שערים ניידים המותקנים על מפרצי הלידו, מאלמוקו וקיוג'ה. בשגרה הם מלאים מים, אולם כשיש חשש להצפה המים מתרוקנים מהם, והם מתמלאים באוויר ומתרוממים מעל גובה פני הים, וכך מונעים את ההצפה ומבודדים את הלגונה הוונציאנית זמנית מן הים האדריאטי במהלך גאות אקווה אלטה.
יחד עם אמצעים אחרים, כמו חיזוק חופי, העלאת גבעות רציפות, וסלילת הלגונה ושיפורה, MOSE נועד להגן על ונציה והלגונה מעליית מפלס המים של עד 3 מטרים.
ה"קונסורציו ונציה נואובה" אחראי על העבודה מטעם משרד התשתיות והתחבורה - רשות המים בוונציה. הבנייה החלה בו-זמנית בשנת 2003. ב-10 ביולי 2020, המבחן המלא הראשון הושלם בהצלחה, ולאחר עיכובים מרובים, חריגות בעלויות ושערוריות שונות נוספות שהביאו לכך שהפרויקט התעכב מעבר למועד הסיום ב-2018.
ב-3 באוקטובר 2020, ה-MOSE הופעל לראשונה בעת אירוע גאות, ומנע הצפה של חלקים נמוכים בעיר (ובמיוחד פיאצה סן מרקו). ההערכות בעת בנייתו היו שיהיה צורך להפעילו בממוצע כחמש פעמים בשנה, אולם עד אפריל 2023 הוא הופעל כבר 49 פעמים.
הערות שוליים

↑  עלות משוערת של 6.7 מיליארד דולר
↑  "MOSE Project". water-technology.net. נבדק ב-3 באוקטובר 2020. {{cite web}}:  (עזרה)
↑    Annabel Fenwick Elliott, ‏Backlash against 'lunatic' cruise ban as other holiday restrictions ease, The Telegraph, 10 July 2020
↑  Silvestri, Manuel (3 באוקטובר 2020). "Mose flood barrier finally holds the waters back for fragile Venice". Reuters. נבדק ב-3 באוקטובר 2020. {{cite news}}:  (עזרה)
↑  Jason Horowitz and Emma Bubola, Venice Is Saved! Woe Is Venice, www.nytimes.com, ‏1/4/2023
| --- | --- |
בקרת זהויות :  GND: 1024554716 
מפת הלגונה הוונציאנית
MP-448

האקדח MP-448 הוא אקדח חצי אוטומטי תוצרת רוסיה, שפותח על ידי דימיטרי בוגדנוב במפעל הנשקים בעיר איז'בסק בשנת 1990. הוא יוצר כגרסה משופרת של האקדח מקארוב PM משנות החמישים.
מאפיינים

משקל-650 גרם
אורך- 162 מ"מ
אורך קנה- 94 מ"מ
רוחב- 32 מ"מ
גובה-132 מ"מ
קליבר-9x18 מילימטר מקארוב
קיבולת מחסנית- 12 כדורים
גרסאות

MP-448 סקייף- האקדח הרגיל
MP-448S-   גרסה מיוחדת של האקדח, נועדה לחברות הגנה ואבטחה
MP448-MINI גרסה קומפקטית וקטנה של האקדח, עם קליבר 9x17
שימוש

בלארוס בלארוס- בשימוש באימונים
קזחסטן קזחסטן- בשימוש בחברות פרטיות, מאז 2003.
Version of Me

Version of Me (בעברית: גרסה שלי) הוא אלבומה השביעי של הזמרת מלאני סי, אשר יצא ב-21 באוקטובר 2016 על ידי חברת התקליטים העצמאית שלה רד גירל רקורדס. האלבום זכה לביקורות חיוביות. האלבום הגיע למקום ה-25 בבריטניה ובכך הפך לאלבום שלה שדורג הכי גבוה מאז 2003 במדינה. אך לעומת זאת בגרמניה האלבום נהיה לאלבום הראשון שלה שלא זכה להיכנס לטופ 20. בברזיל האלבום זכה להצלחה כאשר הגיע למקום הראשון במדינה.
רקע והרכב מוזיקלי

הקלטות האלבום החלו ב-2014 אף לטענתה של מלאני זה לא היה הדבר היחיד בה התמקדה באותה תקופה ועל כך סיפרה בריאיון: "בדרך כלל שהייתי מקליטה אלבום החלטתי שזה הזמן להקליט אותו והייתי הולכת וחוזרת למפגשי כתיבה כל הזמן. אך הפעם זה היה שונה. הפעם לקחתי את הזמן ואני חושבת שזה ממש עשה לי טוב. מעולם לא הוצאתי אלבום כזה טוב. זה הרגיש כאילו הרבה דברים התרחשו במהלך הזמן וכל הדברים האלה היוו לי השראה. מפני שלקחתי את הזמן שלי הרגשתי שאני לא חוזרת על עצמי וזה היה ממש מגניב. לאלבום קוראים "Version of Me" כי כל האלבום הזה עוסק סביבי ומהווה ביטוי לדברים שקרו לי ב-5 השנים האחרונות. אז זה הרגיש ממש ממש טוב."
מבחינה מוזיקלית האלבום הוא אלבום פופ עם אלמנטים של R&B ומוזיקה אלקטרונית.
רשימת רצועות

| Version of Me> מס' | Version of Me> שם | Version of Me> משך | Version of Me>  | Version of Me>  | Version of Me>  | Version of Me>  | Version of Me>  | Version of Me>  | Version of Me>  |
| --- | --- | --- | --- | --- | --- | --- | --- | --- | --- |
| 1. | Dear Life  | 3:27 |  |  |  |  |  |  |  |
| 2. | Escalator  | 3:22 |  |  |  |  |  |  |  |
| 3. | Anymore  | 3:03 |  |  |  |  |  |  |  |
| 4. | Something For the Fire  | 3:48 |  |  |  |  |  |  |  |
| 5. | Version of Me  | 4:00 |  |  |  |  |  |  |  |
| 6. | Numb  | 3:30 |  |  |  |  |  |  |  |
| 7. | Room For Love  | 3:20 |  |  |  |  |  |  |  |
| 8. | Unravelling  | 4:41 |  |  |  |  |  |  |  |
| 9. | Loving You Better  | 4:44 |  |  |  |  |  |  |  |
| 10. | Our History  | 3:51 |  |  |  |  |  |  |  |
| 11. | Blame  | 4:35 |  |  |  |  |  |  |  |
| 12. | Hold On (בהשתתפות אלכס פרנסיס)   | 3:22 |  |  |  |  |  |  |  |
| 13. | Dear Life (Live From Ronnie Scott’s)  | 3:31 |  |  |  |  |  |  |  |
| 14. | Version of Me (Live From Ronnie Scott’s)  | 4:03 |  |  |  |  |  |  |  |
| 15. | Something For the Fire (Live From Ronnie Scott’s)  | 3:56 |  |  |  |  |  |  |  |
| 16. | Never Be the Same Again (Live From Ronnie Scott’s)  | 3:33 |  |  |  |  |  |  |  |
| 17. | Anymore (At Night HiFi Remix)  | 5:39 |  |  |  |  |  |  |  |
| 18. | Anymore (Full Intention Dub Mix)  | 5:43 |  |  |  |  |  |  |  |
| 19. | Anymore (Seamus Haji Remix)  | 6:00 |  |  |  |  |  |  |  |
| 20. | Dear Life (Grant Nelson Radio Edit)  | 3:25 |  |  |  |  |  |  |  |
| 21. | Dear Life (Grant Nelson Dub)  | 6:15 |  |  |  |  |  |  |  |
| 22. | Dear Life (Reuben Keeney Extended Mix)  | 4:57 |  |  |  |  |  |  |  |
| 23. | One Minute  | 3:13 |  |  |  |  |  |  |  |
| משך כולל: | משך כולל: | 95:58 |  |  |  |  |  |  |  |
הערות שוליים

↑  פול בודי, דלה לדמג'י, אס או אס, מיוזיק, טום ווילדינג.
| מלאני סי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Northern Star • Reason • Beautiful Intentions • This Time • The Sea • Stages • Version of Me • Melanie C |  |
| אלבומי וידאו | Live Hits • Live at the Hard Rock Cafe • The Sea – Live |  |
| סינגלים | "Goin' Down" • "Northern Star" • "Never Be the Same Again" • "I Turn to You" • "If That Were Me" • "Here It Comes Again" • "On the Horizon" • "Melt" \ "Yeh Yeh Yeh" • "Next Best Superstar" • "Better Alone" • "First Day of My Life" • "The Moment You Believe" • "I Want Candy" • "Carolyna" • "This Time" • "Understand" • "Rock Me" • "Think About It" • "Weak" • "Let There Be Love" • "I Know Him So Well" • "Loving You" • "Anymore" • "Dear Life" • "Hold On" • "Room for Love" • "High Heels" • "Who I Am" • "Blame It on Me" • "In and Out of Love" • "Fearless" |  |
| השתתפות בסינגלים | "When You're Gone" • "He Ain't Heavy, He's My Brother" • "Let's Groove" • "Pesenka" |  |
| סיבובי הופעות | From Liverpool to Leicester Square • Northern Star Tour • Reason Tour • The Barfly Mini-Tour • Beautiful Intentions Tour • This Time Canadian Tour • The Sea – Live |  |
| ערכים קשורים | Spice Girls |  |
Santa, Can't You Hear Me

"Santa, Can't You Hear Me" (בעברית: "סנטה, אתה לא שומע אותי") הוא דואט של הזמרות האמריקאיות קלי קלרקסון ואריאנה גרנדה. הוא נכלל כרצועה השמינית באלבום האולפן התשיעי ואלבום חג המולד השני של קלרקסון, When Christmas Comes Around... (2021). השיר נכתב על ידי קלרקסון ואבן יובנקס והופק על ידי ג'ייסון הלברט.
בשנת 2022 הוחלט להוציא את השיר בתור סינגל רשמי. הוא הופץ בשלושה פורמטים שונים: קלטת שמע, תקליטור ותקליטור גמיש.
רקע וכתיבה

"Santa, Can't You Hear Me" נכתב על ידי קלרקסון ביחד עם אבן יובנקס והופק על ידי ג'ייסון הלברט. לאחר צילומי העונה ה-21 של סדרת הריאליטי האמריקאית The Voice, קלרקסון הזמינה את גרנדה להקליט עימה את השיר. "Santa, Can't You Hear Me" הופץ בהוצאת אטלנטיק רקורדס ב-15 באוקטובר 2021, ביום יציאת האלבום. הוא שיר חג המולד המאופיין בסוגת הביג בנד. מילותיו הן פנייה לסנטה קלאוס; במקום מתנות חומריות, הזמרות מבקשות תשובות כיצד הן יכולות להשיג את תשוקתן הגדולה ביותר לחג המולד, שהיא אהבה.
עם יציאתו, רנדי דאון מ-Today טען שהשיר הוא בדיוק מה שאפשר לצפות מהזמרות, וכתב שהוא "מקפיץ אחת את השנייה וכולל מנגינות קצביות ותווים גבוהים כאחד". בביקורת על האלבום מ-Vulture, ג'סטין קורטו תיאר את הרצועה וטען ש"היא נשמעת גדולה כמו שאפשר לצפות שהיא תהיה". בביקורת שלה על השיר ב-iHeartRadio, כתבה אריאל קינג שהשיר מוכיח גם את הכישרון של הזמרות וגם מה שהופך אותן ל"תחנות כוח מדהימות" והוסיפה שהן משלבות בצורה מושלמת את השירה שלהן.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 82 |  |
|  עולמי | בילבורד גלובל ללא ארצות הברית | 114 |  |
|  ארצות הברית | בילבורד הוט 100 | – |  |
|  ארצות הברית | מצעד השירים הדיגיטליים | 44 |  |
|  ארצות הברית | מצעד שירי החג הדיגיטליים | 12 |  |
|  הממלכה המאוחדת | מצעד הסינגלים הבריטי | 87 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 15 באוקטובר 2021 | הזרמת מוזיקה • הורדה דיגיטלית | אטלנטיק |  |
Santa's Coming for Us

Santa's Coming for Us (בעברית: סנטה בא אלינו) הוא סינגל שהוקלט על ידי הזמרת האוסטרלית סיה, מתוך אלבומה השמיני ואלבום הכריסמס הראשון שלה, Everyday Is Christmas. השיר יצא לאור ב-30 באוקטובר 2017, כסינגל הראשון והפותח מתוך האלבום.
עם יציאתו נכנס השיר אל המקום הראשון במצעד השירים העכשוויים למבוגרים של בילבורד.
רקע וכתיבה

את השיר כתבה סיה ביחד עם גרג קורסטין, שגם הפיק אותו.
וידאו קליפ

הווידאו קליפ הנלווה שצולם עבור השיר פורסם ב-22 בנובמבר 2017, וכלל בתוכו גם את הזמרת האמריקאית קריסטן בל, שגילמה בו את הדמות הראשית. האורחים שבקליפ כוללים את דקס שפרד כבעלה של קריסטן, ג'ייבי סמוב המגלם את סנטה קלאוס, סוזן לוצ'י והנרי וינקלר המגלמים את הסבים, ואת סופיה ליליס, קיילב מק'לאפלין, וויאט אולף כילדים.
מיקומי שיא

|   ‏‏‏  מצעדים ודירוגים (2017–2020)> מדינה |   ‏‏‏  מצעדים ודירוגים (2017–2020)> מצעד |   ‏‏‏  מצעדים ודירוגים (2017–2020)> מיקום שיא |   ‏‏‏  מצעדים ודירוגים (2017–2020)>  |
| --- | --- | --- | --- |
|  עולמי | בילבורד גלובל 200 | – |  |
|  עולמי | בילבורד גלובל ללא ארצות הברית | 115 |  |
|  אוסטריה | Ö3 אוסטריה טופ 40‏ | 47 |  |
|  איטליה | מצעד הסינגלים האיטלקי | 82 |  |
|  אירלנד | מצעד הסינגלים האירי | 37 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 11 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | מצעד שירי החג | 51 |  |
|  גרמניה | GfK – טופ 100 | 50 |  |
|  הולנד | מצעד 40 הסינגלים ההולנדיים | 66 |  |
|  הונגריה | Rádiós Top 40 | 33 |  |
|  הממלכה המאוחדת | מצעד הסינגלים הבריטי | 17 |  |
|  ולוניה | אולטראטופ 40 | 46 |  |
|  יפן | יפן הוט 100 | 70 |  |
|  ישראל | מדיה פורסט ישראל | 5 |  |
|  נורווגיה | VG-lista | 39 |  |
|  ניו זילנד | המצעד הניו זילנדי הרשמי | 4 |  |
|  סלובניה | SloTop50 | 24 |  |
|  ספרד | PROMUSICAE | 63 |  |
|  סקוטלנד | מצעד הסינגלים הסקוטי | 62 |  |
|  פולין | ZPAV | 32 |  |
|  פלנדריה | אולטראטופ 50 | 45 |  |
|  צרפת | SNEP | 45 |  |
|  קוריאה הדרומית | סירקל צ'ארט | 118 |  |
|  קנדה | קנדה הוט 100 | 61 |  |
|  קנדה | AC | 1 |  |
|  קרואטיה | טופ ליסטה | 17 |  |
|  שוודיה | סוורייטופליסטן | 46 |  |
|  שווייץ | המצעד השווייצרי | 42 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים העכשוויים למבוגרים | 41 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 200,000 |
 מכירות + הזרמת מדיה בלבד
הערות שוליים

↑  "Sia Chart History". Billboard. נבדק ב-2017-12-21.
↑  Santa's Coming for Us - Sia | Songs, Reviews, Credits | AllMusic, AllMusic
↑  "Kristen Bell stars in celebrity-packed Sia music video, 'Santa's Coming for Us'". EW.com (באנגלית). נבדק ב-2017-12-21.
↑  "Watch Sia's 'Santa's Coming for Us' Video With Kristen Bell, J.B. Smoove". Rolling Stone. נבדק ב-2017-12-21.
↑  Sia - Silver
| סיה |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | OnlySee • Healing Is Difficult • Colour the Small One • Some People Have Real Problems • We Are Born • 1000 Forms of Fear • This Is Acting • Everyday Is Christmas  • Music – Songs from and Inspired by the Motion Picture • Reasonable Woman |  |
| אלבומי הופעה | Lady Croissant |  |
| אלבומי אוסף | Best Of... |  |
| אלבומי וידאו | TV Is My Parent |  |
| סיבובי הופעות | We Meaning You Tour • We Are Born Tour • Nostalgic for the Present Tour |  |
| ערכים קשורים | LSD • Zero 7 • Maddie Ziegler |  |
| סיה – שירים |
| --- | --- | --- |
| Healing Is Difficult | "Taken for Granted" • "Little Man" • "Drink to Get Drunk" |  |
| Colour the Small One | "Don't Bring Me Down" • "Breathe Me" • "Where I Belong" |  |
| Some People Have Real Problems | "The Girl You Lost to Cocaine" • "Soon We'll Be Found" • "Buttons" |  |
| We Are Born | "You've Changed" • "Clap Your Hands" • "Bring Night" |  |
| 1000 Forms of Fear | "Chandelier" • "Eye of the Needle" • "Big Girls Cry" • "Elastic Heart" • "Fire Meet Gasoline" |  |
| This Is Acting | "Bird Set Free" • "Alive" • "Unstoppable" • "Cheap Thrills" • "Reaper" • "The Greatest" • "Move Your Body" |  |
| Everyday Is Christmas | "Santa's Coming for Us" • "Everyday Is Christmas" • "Snowman" |  |
| Music | "Saved My Life" • "Together" • "Courage to Change" • "Hey Boy" • "Floating Through Space" |  |
| שירי פסקולים | "You're Never Fully Dressed Without a Smile" • "California Dreamin'" • "Never Give Up" • "Angel by the Wings" • "To Be Human" • "Rainbow" • "Helium" • "Original" |  |
| סינגלים אחרים | "Under the Milky Way" • "Free Me" • "Flames" |  |
| השתתפות בשירים | "Destiny" • "Somersault" • "I Love It" • "Titanium" • "Wild Ones" • "She Wolf (Falling to Pieces)" • "Battle Cry" • "Guts Over Fear" • "Déjà Vu" • "Golden" • "Bang My Head" • "Living Out Loud" • "Waterfall" • "Dusk Till Dawn" • "That's Life" • "On" • "Exhale" • "Let's Love" • "Del Mar • "Cold" |  |
| שירים אחרים | "I Go to Sleep" • "Beautiful Pain" • "The Whisperer" • "Like a River Runs" • "Start a War" • "Wolves" • "Satisfied" |  |
WinSCP

| --- | --- |


 מפתח:  מרטין פריקריל (Martin Přikryl)
 גרסה אחרונה:  6.3.5 (10 בספטמבר 2024) 
 מערכת הפעלה:  חלונות
 נכתבה בשפות:  C++ 
 סוג רישיון:  הרישיון הציבורי הכללי של גנו
 קוד מקור:  https://github.com/winscp/winscp 
 קטגוריה:  שיתוף קבצים
 www.winscp.net
 
WinSCP (באנגלית: Windows Secure Copy) היא תוכנה להעברת קבצים בצורה מאובטחת בין מחשב מקומי למרוחק.
התוכנה מבוססת קוד פתוח, נכתבה בשפת ++C ופותחה על ידי מרטין פריקריל (Martin Přikryl) בשנת 2003.
WinSCP ניתנת להורדה בחינם ותומכת בפרוטוקולים שונים: SCP, SFTP, FTP, WebDAV ו-Amazon S3.
שרתי התוכנה מתארחים בחברת SourceForge.
מאפיינים

לתוכנה מספר מאפיינים:
ממשק משתמש גרפי עם תמיכה במגוון שפות.
תמיכה בפרוטוקולים: SCP, SFTP, FTP, WebDAV ו-Amazon S3.
תאימות עם מערכת הפעלה חלונות מבית מיקרוסופט המאפשרת גרירה ושחרור קבצים, כתובות וקיצורי דרך.
סנכרון קבצים והעברת קבצים - שירות העברת קבצים בין ההתקן המקומי והמרוחק.
עורך טקסט מתקדם.
העלאת קבצים עם חותמת זמן מקורית.
פתרון בעיות באמצעות ממשק שורת הפקודה.
ראו גם

File Transfer Protocol
FlashFXP
SSH
Una Noche Mas

| --- | --- |
 שיר בביצוע יסמין לוי
 מתוך האלבום Mano Suave
 יצא לאור:  22 באוקטובר 2007
 תאריך הקלטה:  2006–2007
 סוגה:  לטיני
 שפה:  ספרדית
 אורך:  5:09
 חברת תקליטים:  אדמה • וורלד וילג'
 כתיבה:  יסמין לוי
 לחן:  יסמין לוי, יחיאל חסון
 הפקה:  לוסי דורן, ג'רי בויז
 
Una Noche Mas (בעברית: רַק עוֹד לַיְלָה אֶחָד) הוא שיר שהוקלט על ידי הזמרת-יוצרת הישראלית יסמין לוי. הוא יצא לאור ב-22 באוקטובר 2007, על ידי חברת התקליטים אדמה מיוזיק וחברת וורלד וילג' ביחד עם שאר שירי אלבום האולפן השלישי שלה, Mano Suave (2007). את השיר כתבה לוי ללחן שיצרה עם יחיאל חסון והפקה של לוסי דורן וג'רי בויז.
לדבריה של לוי, השיר עוסק באישה מבוגרת שנגררה באהבתה אחר מישהו הצעיר ממנה, וגילתה שהוא בוגד בה עם צעירה. היא בתגובה, מבקשת רק עוד לילה אחד נוסף ואחרון – לילה של רחמים עליה. השיר נחשב לאחד משירי החותם של לוי והוא השני המושמע ביותר שלה בספוטיפיי, עם למעלה מ-12 מיליון השמעות.
רקע וכתיבה

בשנת 2007, שנתיים לאחר יציאת אלבום האולפן השני שלה, La Judería, הקליטה את אלבום האולפן השלישי שלה, Mano Suave. בין שירי האלבום, היה "Una Noche Mas" שהפך לבולט ביותר מתוכו ביחד עם "Adio Kerida". את השיר כתבה לוי לבדה, ללחן שיצרה עם יחיאל חסון והפקה של לוסי דורן וג'רי בויז. בנוסף לכך, נכלל באלבום המשותף של לוי עם המלחין גיל שוחט משנת 2021, Voice & Piano.
אלבום האולפן הראשון של לוי שהוקלט בשפה העברית והופץ בשנת 2017 נקרא, רק עוד לילה אחד.
עשור לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.
משמעות

"Una Noche Mas" הוא מעין שיר קינה המתאר מצב רעוע בו נמצאת המבצעת, לאור מערכת יחסים טרגית שחוותה.
את הבית הראשון היא מתחילה בהעלאת זיכרונות: "אני זוכרת את תמונתך מתרחקת / האדמה שקעה מתחת לרגליי / נפלתי לתוך הריק / בלי יכולת להחזיק בחיים". כבר בהתחלה, היא מתחילה לגולל את התחושות השוררות בה – כאילו הייתה בסיטואציה בה לא יכלה לעשות דבר וכל שנותר לה הוא לשקוע בעל כורחה. בהמשך, מוסיפה ואומרת "איך יכולתי לדמיין / שהיה לי משהו לתת לך?", במטרה להמחיש את הכאב העז שהיא חשה. בסוף הבית, היא מציינת הרמז העוסק בגילנות "ואני בבגרותי ואתה / בצעירותך המלאה / השנים לא סולחות". כלומר, תמונת המצב מצביעה על מערכת יחסים בינה (המבוגרת) לבין בחור הצעיר ממנה, שהוליך אותה שולל וגרם לה לחשוב כאילו התאימה לו ואף בגד בה.
בפזמון השיר, מבכה המבצעת אודות תחושותיה, תוך תחנונים ל"לילה אחד נוסף של אהבה". היא שרה: "אני רק מתחננת שתיתן לי / לילה של אהבה / אני מבקשת רק עוד לילה אחד / שתחזור לרמות אותי". בסוף הפזמון, היא מבקשת שאותו הבחור יחזור "לרמות" אותה וזאת, רק כדי שתוכל להרגיש נאהבת לעוד לילה אחד – היא מוותרת על עצמה בשל האובדן שחוותה בעת גילוי התרמית, אך חשה צורך שהדבר יימשך, גם אם רק לעוד לילה אחד.
בבית השני והאחרון בשיר, היא מחפשת אחר הצדק שלא נעשה עימה ובוחרת להטיל קללה על אותו הבחור – "אני מקללת אותך שלא תוכל לבכות". רצונה לכך שישלם על מעשיו מתבטא גם בשורה הבאה – "שהלב שלך יהפוך לאבן", כלומר איחול לכך שלא יוכל לדעת אהבה מהי. לקראת הסוף, מאחלת לו דבר שלישי ואחרון "שנשמתך תאבד את שמחתה" וחותמת את הבית בשורה "ככל שהגוף שלי יזדקן". כלומר, ככל שהשנים יחלפו וגופה ימשיך להזדקן (שוב, הבדלי הגילים בינה – המבוגרת, לבינו – הצעיר), היא מקווה שהוא לא יוכל לבכות, לחוש אהבה ושנשמתו תאבד את היכול לשמוח לעד. לאחר סיום הבית, מבוצע הפזמון בשנית והשיר מסתיים.
משמעות > בית שלישי

הבית השלישי אינו מבוצע בגרסאות המוכרות של השיר ולא מופיע בהערות האלבום. עם זאת, הוא כולל ארבע שורות נוספות בהן מסכמת המבצעת את הדברים. היא מתחילה ואומרת "אמשיך להחיות / את הרגעים שחיינו (שעברנו)" ובעצם מציגה צד נוסף שלה. כלומר, על אף מפח הנפש, היא מוצאת נחמה ותקווה ומצהירה שתמשיך לקדש את אותם הרגעים שחוותה ביחד עם הבחור שפגע בה אנושות. בשורות האחרונות, אומרת "הזיכרון הוא הדבר היחיד שנשאר לי / ואפילו אתה לא תוכל לקחת אותו" ומסכמת שגם אותו הבחור לא יוכל להכחיש או לקחת ממנה את התקופה בה היו יחד וחוו דברים שנחרטו בליבה, עד יום מותה.
וידאו קליפ

ל-"Una Noche Mas" מעולם לא יצא וידאו קליפ רשמי, אך מספר סרטונים שלו שהופצו ביוטיוב צברו עשרות מיליוני צפיות. ב-18 בינואר 2010 פורסם סרטון של השיר, הכולל תמונות שצולמו בשחור-לבן. הוא צבר למעלה מ-3.1 מיליון צפיות בסך הכול. ב-13 במרץ 2013 פורסם סרטון מילים של השיר, בשפה הספרדית והפרסית שצבר למעלה מ-14.4 מיליון צפיות בסך הכול. ב-2 בספטמבר 2014 פורסם קליפ לא רשמי של השיר, בו כלולות סצנות שונות, עם כיתוב בשפה היוונית. הוא צבר למעלה מ-5.1 מיליון צפיות בסך הכול. ב-8 ביולי 2015 פורסם סרטון של השיר בו מוצגות תמונות סטילס באיכות הפרדה גבוהה לצד מילות השיר עצמו. הוא צבר למעלה מ-11 מיליון צפיות בסך הכול.
ב-18 בינואר 2018 פורסם קליפ לא רשמי של השיר, בו ניתן לראות רקדניות ורקדנים מבצעים ריקודי פלמנקו יחדיו. הוא הצליח לצבור למעלה מ-12 מיליון צפיות בסך הכול. ב-29 באפריל 2018 פורסמה הופעה של לוי ויאניס קוציראס שזכתה להצלחה וצברה למעלה מ-5.5 מיליון צפיות בסך הכול. ב-14 באוגוסט פורסם סרטון מילים של השיר, שצבר למעלה למעלה מ-4.6 מיליון צפיות בסך הכול.
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 22 באוקטובר 2007 | תקליטור | אדמה • וורלד וילג' |  |